In the News - Irma Stern se 'tjellis' was superster Vera Poppé	| Strauss & Co - Fine Art Auctioneers | Consultants - Stephan Welz	In the News
2011 ArchiveOct 01. Pierneef se Karoo van 1930 haal R1 225 400Sep 28. Preller se baaiendes behaal miljoenSep 28. Irma Stern's Two ArabsJun 04. Miljoene rande betaal vir Alexis Preller-kunswerke op Strauss-veilingMay 21. Veiling van Tretchikoff vestig ook aandag op tentoonstellingMay 15. Geheimsinnige tjellis in Stern se skildery ná 68j. geïdentifiseerMay 14. Irma Stern se 'tjellis' was superster Vera PoppéMay 07. Villa se dood 'sal veilingspryse nie opjaag'May 07. Strauss auction could reflect shift of emphasis in SA art marketMay 06. Stern Painting to re-emerge at lastMar 12. Kaapse silwer haal beste pryse op veilingFeb 26. Moses Kottler se makette op veiling te koopFeb 25. Versamelaars gaan te veel hê om van te kies by Strauss & Co se Kaapstad-veiling in MaartFeb 19. Boonzaier en Baxter gooi reddingsboei na Wenning	Irma Stern se 'tjellis' was superster Vera Poppé	May 14, 2011 [ Archived ]
Martiens van Bart - Die Burger
Kaapstad. - Die raaisel van die identiteit van die vroulike tjellis wat die Suid-Afrikaanse kunstenaar Irma Stern in 'n skildery van 1943 uitgebeeld het, is pas opgelos.
Die oudhede-afslaer Strauss en Kie. van The Oval in Nuweland het laat weet daar is vasgestel dit was die internasionaal-bekende musikant Vera Poppé, een van die briljantste tjelliste van haar era
Ewe interessant is die feit dat Poppé, die dogter van ’n Russiese moeder, inderdaad in Kaapstad gebore is, luidens ’n dokument in die biblioteekargief van die universiteit van Iowa. Die foto van die tjellis as jong vrou, hiernaas, kom ook uit dié argief.
Luidens die argiefstukke het Poppé het van jongs af in musiek uitgeblink en ’n studiebeurs verwerf om aan die Royal Academy of Music in Londen te gaan studeer. Sy het daar gedebuteer en as solis saam met die Londense simfonieorkes in die bekende Albert Hall opgetree. In 1920 het sy ook saam met die Queen’s Hall Orchestra, die Cardiff Orchestral Society en ander orkeste opgetree.
Poppé is in 1922 na Amerika, waar sy in die Orchestral Hall in Chicago opgetree het. Die musiekresensent van die Chicago Daily Tribune, W.L. Hubbard, het oor Poppé se uitvoerings geskryf: “Die ryk, vol suiwere klank wat sy uit haar instument optower, die tegniese afronding en presisie is kenmerkend van alles wat sy doen, en die musikale smaak, gevoel en intelligensie wat sy demonstreer, maak van haar ’n musikant met buitengewoon aantreklike kragte. Kortom, Poppé besit elke meganiese vereiste, asook daardie hemelse vonk.”
En die resensent van The Toledo Blade, H.L. Hewes, skryf: “Vera Poppé, whose G string sings in tones to fit the fact of liquid velvet, and whose adroitness in bowing and double stopping is a gracious experience.”Europa was haar volgende bestemming waar sy by elke uitvoering staande toegejuig is. In Petrograd, Rusland, is sy geloof vir haar natuurlike talent en uitnemende opleiding, soos weerspieël in haar tegniek en uitdrukkingsvolle uitvoerings.
Irma Stern, ook ’n musiekliefhebber, het een van Poppé se uitvoerings bygewoon en was so diep geraak deur die jong Rus se intense spel, dat sy haar aan die musikant bekend gestel en die ekspressionistiese portret van haar in aksie met haar tjello in olieverf op doek, 101 cm x 83,5 cm, geskilder het, sê me. Emma Bedford, senior skilderyspesialis van Strauss en Kie.
Dié skildery was langer as 40 jaar in ’n private versameling en is nooit in boeke oor Stern vermeld of afgebeeld nie. Dit word op Strauss en Kie se komende veiling op 16 Mei in Johannesburg opgeveil. Die veilingswaarde word op R7 miljoen tot R10 miljoen geskat.
J Rig navrae aan Strauss en Kie. by 0 079 407 5140, 0 079 367 0637, 0 011 728 8246 of e-pos: jhb@straussart.co.za. Jewellery auctions are held twice a year in Cape Town, in conjunction with visits by international jewellery expert Joanna Hardy